हमलोग श्रमजीवी एक्सप्रेस से दिल्ली से चलकर पटना पहुंच रहे थे। अचानक मैंने बताया कि हमारा टिकट राजगीर तक का है। तो माधवी तो पटना में उतर गई। माधवी बचपन से अनगनित बार राजगीर जा चुकी हैं। इसलिए उन्होंने राजगीर के प्रति अनिच्छा जताई। पर मैं दूसरी बार तो अनादि पहली बार राजगीर जा रहे हैं। मैं और अनादि राजगीर के लिए श्रमजीवी एक्स में ही बैठे रहे। पटना से दिल्ली जाने वाली श्रमजीवी राजगीर तक जाती है। पर पटना से आगे इस ट्रेन में रामराज्य आ जाता है। बख्तियारपुर के बाद तो इसके एसी कोच में स्टूडेंट घुसने लगे। ये क्या लड़कियां भीं। बोलती हैं यहां टिकट कोई नहीं पूछता। तो हमलोग दोपहर से पहले राजगीर पहुंच चुके थे।